Дунейм щыхъыбархэр

Дунейм мы зэманым ирихьэлIэу къэрал 251-рэ щыIэу къалъытэ – щхьэхуиту зыкъэзылъытэжхэуи апхуэдэ зыхужызымыIэжыфхэуи. УмыгъэщIэгъуэнкIэ Iэмал зимыIэ къэхъукъащIэ куэд абыхэм къыщохъу махуэ къэс, щIэныгъэ къэхутэныгъэ телъыджэхэри наIуэ къохъу.
Абыхэм ящыщ зыбжанэ фи пащхьэ идолъхьэ, хьэлэмэт къыфщыхъумэ ди гуапэу.
•Сабийхэр зы махуэм къриубыдэу 400 хуэдизрэ мэдыхьэшх, цIыху балигъхэм я гукъыдэжыр къызэрагъэлъагъуэр I5 къудейрэщ.
•Мазэм къыщыщIэдзауэ мазищ хъухукIэ сабийр щыгъкIэ и нэпс къыщIэкIыркъым.
•Дунейм щынэхъ цIыкIу дыдэу къалъытэ лъэпкъыр японхэрщ, нэхъ лъагэхэр – Голландием щыщхэрщ.
•Шей нэхъыбэ дыдэ изыфыр инджылызхэрщ. Къапщтэмэ, США-м щыпсэухэм нэхърэ хуэдэ тIощIкIэ нэхъыбэ шейуэ ягъэкIуэщI Инджылызым исхэм.
•Урысейр европэ, азие лъэныкъуэ изыщIыкI Урал къуршхэр дунейм щынэхъыжь дыдэхэщ.
•ЦIыхум и гъащIэ псом къриубыдэу зэпеч ЩIым и экваторым и хъуреягъыр тхуэнейрэ къикIухьам хуэдиз хъу гъуэгуанэ.
•ЩIым щыпсэухэм ящыщу цIыху мелуан 365-м компьютерхэр яIэщ, ауэ щIы хъурейм и цIыхухэм я зэхуэдитIым зэи ялъэгъуакъым икIи къагъэсэбэпакъым телефон.
•Унэгуащэм зы махуэм километр 11 хуэдиз къекIухь, унагъуэ Iуэхухэр зэфIигъэхьэным яужь итурэ.
•ЩIым щыпсэухэм я Iыхьэ плIанэм хуэдизыр зэрысыр Китайрщ.
•КъуэкIыпIэ Китайм щыпсэухэм шейм халъхьэр фошыгъукъым, атIэ шыгъущ.
•Зи гъунапкъэхэм тенджыз 12-м я толъкъунхэр къеуалIэу зы къэрал закъуэщ дунейм тетыр – ар Урысей Федерацэрщ.

ЖЬЭКIЭМЫХЪУ Маринэщ.
